Hvordan kommer man til flyplassen i Oslo?
Man kommer seg til Gardermoen lufthavn både med kollektivtrafikk, tog, flytog og flybuss. Flytoget er raskest og bruker under 25 minutter fra Oslo S til Gardermoen. Det koster cirka 200 NOK for en enkeltbillett, og flytoget går også fra Nationaltheatret, Skøyen og Lysaker i Oslo. For de som har litt bedre tid og vil spare penger, koster en billett med NSB rundt 90 NOK per vei med en reisetid på 45-50 minutter med region- eller lokaltog. Flybussene går fra flere steder innenfor bygrensen og bruker 60-90 minutter til lufthavnen, avhengig av rute. Billett koster cirka 200 NOK én vei. Det er fastpris på rundt 700 NOK for taxi fra Oslo til Gardermoen. Det går både tog og flybuss til Torp til omtrent 200 NOK og begge har en estimert reisetid på halvannen time.